Skeltapėdė žąsis
Skeltapėdė žąsis (Anseranatidae) – žąsinių (Anseriformes) būrio paukščių šeima, kurioje vienintelė rūšis – skeltapėdė žąsis arba ančiažąsė (Anseranas semipalmata). Paukštis sveria apie 3 kg, pirštai tik iš dalies plėvėti, užpakaliniai pirštai labai ilgi, dėl to gali tupėti ir ant smulkių šakų. Skrendant paukščiui kojos išsikiša už uodegos. Patinas gyvena su dviem patelėmis. Gyvena Naujosios Gvinėjos pietinėje dalyje, Australijos šiaurinėje dalyje.